Folketing
2010-05-04

Forskellen på Venstre og SF i den her sag er, at vi ikke et øjeblik tror på, at de her skattelettelser vil give øget vækst og vil skabe nye arbejdspladser. Derfor vil jeg gerne spørge ordføreren: Kan ordføreren ikke komme lidt tættere på, hvordan man forestiller sig, at der skal komme flere arbejdspladser ud af det her lovforslag? Og vil ordføreren ikke også godt prøve at fortælle lidt om, hvordan det her hænger sammen med den nye strategi for Udkantsdanmark, som der også peges på i lovforslaget? Vil det her medføre nye arbejdspladser i Udkantsdanmark? Og hvor mange nye arbejdspladser?